cometadata/datacite-titles-descriptions-related-identifiers huggingface dataset:
DOI: 10.14457/cu.the.2018.341
title: การมีชีวิตอยู่ของผู้ป่วยวัยรุ่นโรคมะเร็งกลับเป็นซ้ำที่ได้รับการดูแลแบบประคับประคอง

description: การศึกษาครั้งนี้เป็นการวิจัยเชิงคุณภาพตามแนวคิดปรากฏการณ์วิทยาเชิงบรรยายของ Husserl มีวัตถุประสงค์เพื่อบรรยายการมีชีวิตอยู่ของผู้ป่วยวัยรุ่นโรคมะเร็งกลับเป็นซ้ำที่ได้รับการดูแลแบบประคับประคอง ผู้ให้ข้อมูลหลักในการวิจัยคือ วัยรุ่นโรคมะเร็งที่ได้รับการวินิจฉัยจากแพทย์ว่าเป็นมะเร็งเม็ดเลือดขาว และมะเร็งต่อมน้ำเหลือง อายุ 11-19 ปี ทั้งชายและหญิง ซึ่งทราบการวินิจฉัยโรคของตน ได้รับการรักษาโรคมะเร็งด้วยเคมีบำบัดอย่างน้อย 1 ปี รับรู้และได้รับการดูแลแบบประคับประคองแล้วอย่างน้อย 6 เดือนขึ้นไป จำนวน 9 ราย เก็บข้อมูลการวิจัยโดยสัมภาษณ์แบบเจาะลึก และวิเคราะห์ข้อมูลตามวิธีการของ Colaizziผลการศึกษาพบว่าการมีชีวิตอยู่ของผู้ป่วยวัยรุ่นโรคมะเร็งกลับเป็นซ้ำที่ได้รับการดูแลแบบประคับประคอง ประกอบไปด้วย 2 ประเด็นหลัก คือ1) “ชีวิตที่อยู่กับมะเร็งกลับเป็นซ้ำ” ประกอบไปด้วย 3 ประเด็นย่อย คือ ทุกข์ทรมานกับโรคมะเร็งที่ซ้ำเติม หนักใจที่กลับเป็นซ้ำแต่ความหวังยังมี และยังวนเวียนอยู่กับการรักษา2) “ชีวิตที่อยู่ต่อไป” ประกอบไปด้วย 3 ประเด็นย่อย คือ ชีวิตที่แตกต่างจากคนอื่น ชีวิตที่ต้องอยู่ดีมีความสุข และชีวิตที่อยู่บนขวัญกำลังใจเพื่อตัวเองและครอบครัวผลการวิจัยสะท้อนถึงการมีชีวิตอยู่ของผู้ป่วยที่ผูกพันอยู่กับชีวิตสองส่วน คือ ชีวิตส่วนแรกที่อยู่กับมะเร็งที่กลับเป็นซ้ำซึ่งต้องเผชิญกับความทุกข์ทรมานจากโรคแม้จะอยู่อย่างหนักใจแต่ก็มีหวัง และชีวิตอีกส่วนที่มีแต่ข้อจำกัด แต่ก็ได้รับสิ่งทดแทนจากคนรอบข้างที่ช่วยให้กำลังใจมีชีวิตอยู่ต่อ ข้อค้นพบเหล่านี้สามารถนำไปใช้เป็นข้อมูลพื้นฐานเพื่อการวางแผนการพยาบาลสำหรับผู้ป่วยกลุ่มนี้ รวมถึงการวิจัยในอนาคตต่อไป
DOI: 10.14457/cu.the.2018.342
title: ปัจจัยที่มีความสัมพันธ์กับการยอมรับความตายของผู้ป่วยมะเร็งระยะลุกลาม

description: การวิจัยครั้งนี้ศึกษาปัจจัยที่มีความสัมพันธ์กับการยอมรับความตายของผู้ป่วยมะเร็งระยะลุกลาม ได้แก่ ความวิตกกังวลเกี่ยวกับความตาย ความเชื่อทางศาสนาพุทธเกี่ยวกับความตาย ภาระที่ค้างคา การรับรู้ความสามารถของตนเอง และสัมพันธภาพของบุคคลในครอบครัว กลุ่มตัวอย่าง คือ ผู้ป่วยมะเร็งระยะลุกลามวัยผู้ใหญ่ที่เข้ารับบริการในแผนกผู้ป่วยนอกโรคมะเร็งของโรงพยาบาลจุฬาลงกรณ์ สภากาชาดไทย คณะแพทยศาสตร์โรงพยาบาลรามาธิบดี มหาวิทยาลัยมหิดล และสถาบันมะเร็งแห่งชาติ จำนวน 212 ราย คัดเลือกกลุ่มตัวอย่างแบบสะดวกตามคุณสมบัติที่กำหนด เครื่องมือที่ใช้ในการเก็บรวมรวมข้อมูล ประกอบด้วย แบบสอบถามข้อมูลส่วนบุคคล แบบสอบถามความวิตกกังวลเกี่ยวกับความตาย แบบสอบถามความเชื่อทางศาสนาเกี่ยวกับความตาย แบบสอบถามภาระที่ค้างคา แบบสอบถามการรับรู้ในความสามารถของตนเอง แบบสอบถามสัมพันธภาพของบุคคลในครอบครัว และแบบสอบถามการยอมรับความตาย ซึ่งได้รับการตรวจสอบความตรงตามเนื้อหาจากผู้ทรงคุณวุฒิ และตรวจสอบความเที่ยงได้ค่าสัมประสิทธิ์แอลฟาของครอนบาค เท่ากับ .86, .72, .74, .74, .89 และ .70 ตามลำดับ สถิติที่ใช้วิเคราะห์ข้อมูล ได้แก่ สถิติเชิงบรรยาย และค่าสัมประสิทธ์ของเพียร์สันผลการวิจัยสรุปได้ดังนี้ คือ1. ผู้ป่วยมะเร็งระยะลุกลามมีการยอมรับความตายในระดับสูง ค่าเฉลี่ยเท่ากับ31.37 และส่วนเบี่ยงเบนมาตรฐานเท่ากับ 3.472. ความวิตกกังวลเกี่ยวกับความตาย ภาระที่ค้างคามีความสัมพันธ์ทางลบในระดับปานกลางกับการยอมรับความตายอย่างมีนัยสำคัญทางสถิติที่ระดับ .05 (r = -.61, r= -.39) ตามลำดับ3. ความเชื่อทางศาสนาพุทธเกี่ยวกับความตายและการรับรู้ความสามารถของตนเองมีความสัมพันธ์ทางบวกในระดับปานกลางกับการยอมรับความตายอย่างมีนัยสำคัญทางสถิติที่ระดับ .05 (r = .41, r =.38) ตามลำดับ และสัมพันธภาพของบุคคลในครอบครัวมีความสัมพันธ์ทางบวกในระดับต่ำกับการยอมรับความตายอย่างมีนัยสำคัญทางสถิติที่ระดับ .05 (r =.20)
DOI: 10.14457/cu.the.2018.343
title: ผลของโปรแกรมเสริมสร้างทักษะการเผชิญความเครียดต่อภาวะกดดันด้านจิตใจของผู้ดูแลผู้ป่วยจิตเภท

description: การวิจัยกึ่งทดลองแบบสองกลุ่มวัดสองครั้งก่อนและหลังการทดลองในครั้งนี้ มีวัตถุประสงค์1) เพื่อเปรียบเทียบภาวะกดดันด้านจิตใจของผู้ดูแลผู้ป่วยจิตเภทก่อนและหลังได้รับโปรแกรมเสริมสร้างทักษะการเผชิญความเครียดและ 2) เพื่อเปรียบเทียบภาวะกดดันด้านจิตใจของผู้ดูแลผู้ป่วยจิตเภทกลุ่มที่ได้รับโปรแกรมเสริมสร้างทักษะการเผชิญความเครียดกับกลุ่มที่ได้รับการดูแลตามปกติ กลุ่มตัวอย่าง คือผู้ดูแลผู้ป่วยจิตเภทที่มารับบริการที่แผนกจิตเวชผู้ป่วยนอกโรงพยาบาลจิตเวชนครราชสีมาราชนครินทร์ จังหวัดนครราชสีมา ซึ่งมีคุณสมบัติตามเกณฑ์จำนวน 40 คน ได้รับการจับคู่ให้มีคุณสมบัติใกล้เคียงกันในเรื่องเพศและระยะเวลาการเจ็บป่วยของผู้ป่วย แล้วถูกสุ่มเข้ากลุ่มทดลองและกลุ่มควบคุม กลุ่มละ 20 คน ผู้ดูแลในกลุ่มทดลองได้รับโปรแกรมเสริมสร้างทักษะการเผชิญความเครียด ส่วนผู้ดูแลในกลุ่มควบคุมได้รับการดูแลตามปกติ เครื่องมือที่ใช้ในการวิจัย คือ 1) โปรแกรมเสริมสร้างทักษะการเผชิญความเครียด 2) แบบประเมินภาวะกดดันด้านจิตใจของ Kessler 3) แบบวัดการเผชิญความเครียดของผู้ดูแลผู้ป่วยจิตเภท ซึ่งได้รับการตรวจสอบความตรงตามเนื้อหาจากผู้ทรงคุณวุฒิจำนวน 5 ท่าน เครื่องมือชุดที่ 2 และ 3 มีค่าความเที่ยงสัมประสิทธิ์แอลฟาของครอนบาคเท่ากับ .89 และ .80 ตามลำดับ วิเคราะห์ข้อมูลโดยใช้ค่าเฉลี่ย ส่วนเบี่ยงเบนมาตรฐานและสถิติทดสอบที (t-test)ผลการวิจัย สรุปได้ดังนี้1. ภาวะกดดันด้านจิตใจของผู้ดูแลผู้ป่วยจิตเภทหลังได้รับโปรแกรมเสริมสร้างทักษะการเผชิญความเครียดต่ำกว่าก่อนได้รับโปรแกรมอย่างมีนัยสำคัญทางสถิติที่ระดับ .052. ภาวะกดดันด้านจิตใจของผู้ดูแลผู้ป่วยจิตเภทกลุ่มที่ได้รับโปรแกรมเสริมสร้างทักษะการเผชิญความเครียดต่ำกว่ากลุ่มที่ได้รับการดูแลตามปกติอย่างมีนัยสำคัญทางสถิติที่ระดับ .05
DOI: 10.14457/cu.the.2018.344
title: ผลของโปรแกรมการเรียนรู้โดยประสบการณ์แบบกลุ่มของบิดามารดาต่อพฤติกรรมก้าวร้าวของเด็กสมาธิสั้น

description: การวิจัยกึ่งทดลองแบบสองกลุ่มวัดผลสองครั้งก่อนและหลังการทดลอง มีวัตถุประสงค์ 1) เพื่อเปรียบเทียบพฤติกรรมก้าวร้าวของเด็กสมาธิสั้นก่อนและหลังได้รับการบำบัดด้วยโปรแกรมการเรียนรู้โดยประสบการณ์แบบกลุ่มของบิดามารดา 2) เพื่อเปรียบเทียบพฤติกรรมก้าวร้าวของเด็กสมาธิสั้นระหว่างกลุ่มที่ได้รับการบำบัดด้วยโปรแกรมการเรียนรู้โดยประสบการณ์แบบกลุ่มของบิดามารดากับกลุ่มที่ได้รับการพยาบาลตามปกติ กลุ่มตัวอย่างคือเด็กสมาธิสั้น และบิดาหรือมารดาเด็กสมาธิสั้น ที่มารับบริการที่งานพยาบาลผู้ป่วยนอก สถาบันราชานุกุล ซึ่งมีคุณสมบัติตามเกณฑ์โดยได้รับการจับคู่ และสุ่มเข้ากลุ่มทดลองจำนวน 20 คน และกลุ่มควบคุมจำนวน 20 คน กลุ่มทดลอง ได้รับการบำบัดด้วยโปรแกรมการเรียนรู้โดยประสบการณ์แบบกลุ่มของบิดามารดา เป็นระยะเวลา 6 สัปดาห์ ส่วนกลุ่มควบคุมได้รับการพยาบาลตามปกติ เครื่องมือที่ใช้ในการวิจัย ได้แก่ 1) แบบสอบถามข้อมูลส่วนบุคคลของเด็กสมาธิสั้นและบิดาหรือมารดา 2) แบบประเมินพฤติกรรมก้าวร้าวของเด็กสมาธิสั้น 3) โปรแกรมการเรียนรู้โดยประสบการณ์แบบกลุ่มของบิดามารดา เครื่องมือทุกชุดผ่านการตรวจสอบความตรงตามเนื้อหาจากผู้ทรงคุณวุฒิ 5 ท่าน เครื่องมือชุดที่ 2 มีค่าดัชนีความตรงเชิงเนื้อหา เท่ากับ .93 สถิติที่ใช้ในการวิเคราะห์ข้อมูลคือสถิตินอนพาราเมตริกผลการวิจัยสรุปได้ดังนี้1. พฤติกรรมก้าวร้าวของเด็กสมาธิสั้น หลังได้รับโปรแกรมการเรียนรู้โดยประสบการณ์แบบกลุ่มของบิดามารดา น้อยกว่าก่อนการทดลอง อย่างมีนัยสำคัญทางสถิติที่ระดับ .052. พฤติกรรมก้าวร้าวของเด็กสมาธิสั้นของกลุ่มที่ได้รับโปรแกรมการเรียนรู้โดยประสบการณ์แบบกลุ่มของบิดามารดา น้อยกว่ากลุ่มที่ได้รับการพยาบาลตามปกติอย่างมีนัยสำคัญทางสถิติที่ระดับ .05
DOI: 10.14457/cu.the.2018.345
title: การศึกษาบทบาทพยาบาลวิชาชีพในการดูแลผู้ป่วยศูนย์ส่องกล้องระบบทางเดินอาหาร

description: การวิจัยครั้งนี้เป็นการวิจัยเชิงพรรณนา เพื่อศึกษาบทบาทพยาบาลวิชาชีพในการดูแลผู้ป่วยศูนย์ส่องกล้องระบบทางเดินอาหาร โดยใช้เทคนิคเดลฟาย ผู้ให้ข้อมูลคือผู้เชี่ยวชาญจำนวน 17 คน ประกอบด้วย 4 กลุ่ม ประกอบด้วย แพทย์ผู้เชี่ยวชาญด้านการส่องกล้องระบบทางเดินอาหาร พยาบาลหัวหน้าศูนย์ส่องกล้องระบบทางเดินอาหาร พยาบาลวิชาชีพระดับปฏิบัติการในศูนย์ส่องกล้องระบบทางเดินอาหาร และอาจารย์พยาบาลผู้สอนหลักสูตรฝึกอบรมการพยาบาลส่องกล้องระบบทางเดินอาหาร วิธีการดำเนินการวิจัยประกอบด้วย 3 ขั้นตอน คือ ขั้นตอนที่ 1 การสัมภาษณ์เกี่ยวกับบทบาทพยาบาลวิชาชีพในการดูแลผู้ป่วยศูนย์ส่องกล้องระบบทางเดินอาหาร ขั้นที่ 2 นำข้อมูลที่ได้จากการสัมภาษณ์มาวิเคราะห์เนื้อหาและสร้างแบบสอบถาม เพื่อให้ผู้เชี่ยวชาญแสดงความคิดเห็นเกี่ยวกับระดับความคิดเห็นของข้อคำถามแต่ละข้อ ขั้นที่ 3 นำข้อมูลที่ได้มาคำนวณด้วยค่ามัธยฐาน ค่าพิสัยระหว่างควอไทล์ และส่งแบบสอบถามกลับไปให้ผู้เชี่ยวชาญยืนยันคำตอบอีกครั้ง จากนั้นจึงนำข้อมูลที่ได้มาคำนวณค่ามัธยฐาน และค่าพิสัยระหว่างควอไทล์เพื่อสรุปผลการวิจัยผลการวิจัย พบว่า บทบาทพยาบาลวิชาชีพในการดูแลผู้ป่วยศูนย์ส่องกล้องระบบทางเดินอาหาร ประกอบด้วย 4 บทบาท ดังนี้ 1) บทบาทด้านผู้ปฏิบัติการพยาบาล จำนวน 14บทบาทย่อย 2) บทบาทด้านผู้ควบคุมดูแลเครื่องมือ และอุปกรณ์พิเศษ จำนวน 4 บทบาทย่อย 3) บทบาทด้านผู้ให้ความรู้ และให้คำปรึกษา จำนวน 7 บทบาทย่อย และ4)บทบาทด้านผู้พัฒนา และควบคุมคุณภาพบริการ จำนวน 5 บทบาทย่อย
DOI: 10.14457/cu.the.2018.346
title: ปัจจัยคัดสรรที่สัมพันธ์กับภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลัน โรงพยาบาลทั่วไป

description: การศึกษาครั้งนี้เป็นการวิจัยเชิงพรรณนา เพื่อศึกษาภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลันและศึกษาความสัมพันธ์ระหว่าง การรับรู้การเจ็บป่วย การสนับสนุนทางสังคม สมรรถนะแห่งตน ความแปรปรวนการนอนหลับ และประสิทธิภาพการทำงานของหัวใจ และภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลัน กลุ่มตัวอย่างเป็นผู้ป่วยที่มีภาวะกล้ามเนื้อหัวใจขาดเลือดเฉียบพลัน ที่มารับการตรวจรักษาที่แผนกผู้ป่วยนอกที่แผนกหัวใจและหลอดเลือด ณ โรงพยาบาลระดับทุติยภูมิ เขตภาคกลาง ได้แก่ โรงพยาบาลอานันทมหิดล และโรงพยาบาลสระบุรี จำนวน 120 คน ซึ่งได้มาจากการสุ่มแบบเจาะจง เครื่องมือที่ใช้ในการวิจัย มีทั้งหมด 7 ส่วน คือ 1) แบบบันทึกข้อมูลส่วนบุคคล 2) แบบบันทึกประสิทธิภาพการทำงานของหัวใจ 3) แบบประเมินภาวะซึมเศร้า 4) แบบสอบถามการรับรู้การเจ็บป่วย 5) แบบประเมินการสนับสนุนทางสังคม 6) แบบสอบถามสมรรถนะแห่งตน และ7) แบบสอบถามความแปรปรวนการนอนหลับ ผ่านการตรวจความตรงตามเนื้อหาโดยผู้ทรงคุณวุฒิ 5 คน มีค่าความตรงเชิงเนื้อหาเท่ากับ 0.96, 1.0. 1.0, 1.0, 1.0 และ 1.0 ตามลำดับ และจากการตรวจสอบค่าความเที่ยงของแบบประเมินได้เท่ากับ 0.89, 0.71, 0.91, 0.81 และ 0.88 ตามลำดับ วิเคราะห์ข้อมูลโดยใช้สถิติเชิงบรรยาย ได้แก่ การแจกแจงความถี่ ร้อยละ ค่าเฉลี่ยและส่วนเบี่ยงเบนมาตรฐาน ค่าสัมประสิทธิ์สหสัมพันธ์เพียร์สันผลการวิจัยพบว่า1. กลุ่มตัวอย่างผู้ป่วยกลุ่มอาการกล้ามเนื้อหัวใจหัวใจขาดเลือดเฉียบพลัน มีคะแนนเฉลี่ยภาวะซึมเท่ากับ 80.02 (SD = 25.43)2. สถานภาพสมรสมีความสัมพันธ์กับภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลัน (χ2 = 246.147, p &lt; .05) อย่างมีนัยสำคัญทางสถิติที่ระดับ .05 เพศ รายได้ โรคประจำตัว/ โรคร่วม และระดับความรุนแรงของโรคไม่มีความสัมพันธ์กับภาวะซึมเศร้าในผู้กลุ่มอาการกล้ามเนื้อหัวใจขาดเลือดเฉียบพลัน อย่างมีนัยสำคัญทางสถิติ3. การรับรู้การเจ็บป่วย ความแปรปรวนการนอนหลับ มีความสัมพันธ์ทางบวกกับภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลัน อย่างมีนัยสำคัญทางสถิติที่ระดับ .05 (r = .69, p &lt; .05 และ r = .63, p &lt; .05 ตามลำดับ)4. การสนับสนุนทางสังคม สมรรถนะแห่งตน มีความสัมพันธ์ทางลบกับภาวะซึมเศร้าในผู้ป่วยกลุ่มอาการกล้ามเนื้อหัวใจขาดเลือดเฉียบพลัน อย่างมีนัยสำคัญทางสถิติที่ระดับ .05 (r = -.18, p &lt; .05 และ r = -.29, p &lt; .05)5. ประสิทธิภาพการทำงานของหัวใจไม่มีความสัมพันธ์กับภาวะซึมเศร้าอย่างมีนัยสำคัญทางสถิติ
DOI: 10.14457/cu.the.2018.347
title: ผลของโปรแกรมการทบทวนชีวิตคู่ต่อภาระของผู้ดูแลที่เป็นคู่สมรสผู้สูงอายุที่มีภาวะสมองเสื่อม

description: การวิจัยแบบกึ่งทดลองครั้งนี้ มีวัตถุประสงค์เพื่อศึกษาผลของโปรแกรมการทบทวนชีวิตคู่ต่อภาระของผู้ดูแลที่เป็นคู่สมรสผู้สูงอายุที่มีภาวะสมองเสื่อม โดยใช้แนวคิดของ Ingersoll-Dayton et al. (2013) ร่วมกับการให้ความรู้การดูแลผู้สูงอายุที่มีภาวะสมองเสื่อมและการดูแลตนเองของผู้ดูแล ศึกษากลุ่มเดียววัดแบบอนุกรมเวลา (One-Group Time Series Design) ทำการวัดซ้ำทั้งหมด 6 ครั้ง โดยทำการวัดก่อนการทดลอง 1 ครั้ง ระหว่างการทดลอง 4 ครั้ง และหลังเสร็จสิ้นการทดลอง 1 ครั้ง แต่ละครั้งห่างกัน 1 สัปดาห์ กลุ่มตัวอย่างคือผู้สูงอายุที่มีภาวะสมองเสื่อมซึ่งมีผู้ดูแลที่เป็นคู่สมรส จำนวน 16 คน โดยคัดเลือกกลุ่มตัวอย่างที่มีคุณสมบัติตามเกณฑ์ที่กำหนด ดำเนินการโดยให้ผู้สูงอายุเข้าร่วมโปรแกรมการทบทวนชีวิตคู่ สัปดาห์ละ 1 ครั้ง ครั้งละ 90 นาที เป็นระยะเวลา 5 สัปดาห์ รวมทั้งสิ้น 5 ครั้ง เครื่องมือที่ใช้ในการทดลอง ได้แก่ โปรแกรมการทบทวนชีวิตคู่ที่ผู้วิจัยสร้างขึ้นตามแนวคิดของ Ingersoll-Dayton et al. (2013) ร่วมกับการให้ความรู้การดูแลผู้สูงอายุที่มีภาวะสมองเสื่อมและการดูแลตนเองของผู้ดูแล ได้ผ่านการตรวจสอบความตรงตามเนื้อหาจากผู้ทรงคุณวุฒิ เครื่องมือที่ใช้ในการเก็บรวบรวมข้อมูล ได้แก่ แบบสอบถามภาระของผู้ดูแลของ Zarit (1980) แปลโดย อรวรรณ แผนคง (2547) ผ่านการตรวจสอบความตรงตามเนื้อหาจากผู้ทรงคุณวุฒิ และมีค่าความเที่ยงตรงของแบบสอบถาม จากการคำนวณค่าสัมประสิทธิ์แอลฟาครอนบาคเท่ากับ .90 วิเคราะห์ข้อมูลโดยใช้สถิติการวิเคราะห์ความแปรปรวนแบบวัดซ้ำ (Repeated Measures ANOVA)ผลการวิจัยสรุปได้ดังนี้ ภาระของผู้ดูแลที่เป็นคู่สมรสผู้สูงอายุที่มีภาวะสมองเสื่อม ระหว่างได้รับโปรแกรมการทบทวนชีวิตคู่และหลังได้รับโปรแกรมการทบทวนชีวิตคู่ต่ำกว่าก่อนได้รับโปรแกรมการทบทวนชีวิตคู่อย่างมีนัยสำคัญทางสถิติที่ระดับ .01 โดยภาระของผู้ดูแลที่เป็นคู่สมรสผู้สูงอายุที่มีภาวะสมองเสื่อมลดลงต่อเนื่องอย่างมีนัยสำคัญทางสถิติที่ระดับ .01 ตั้งแต่สัปดาห์ที่ 3 เป็นต้นไป
DOI: 10.5281/zenodo.4500787
title: U.S. Test System with High Spatial and Temporal Resolution for Renewable Integration Studies

description: <strong>Abstract</strong> Planning for power systems with high penetrations of variable renewable energy requires higher spatial and temporal granularity. However, most publicly available test systems are of insufficient fidelity for developing methods and tools for high- resolution planning. This paper presents methods to construct open-access test systems of high spatial granularity to more accurately represent current infrastructure and high temporal granularity to represent variability of demand and renewable resources. To demonstrate, a high-resolution test system representing the United States is created using only publicly available data. This test system is validated by running it in a production cost model, with results validated against historical generation to ensure that they are representative. The resulting open source test system can support power system transition planning and aid in development of tools to answer questions around how best to reach decarbonization goals, using the most effective combinations of transmission expansion, renewable generation, and energy storage. <strong>Documentation of dataset development</strong> A paper describing the process of developing the dataset is available at https://arxiv.org/abs/2002.06155. Please cite as: Y. Xu, Nathan Myhrvold, Dhileep Sivam, Kaspar Mueller, Daniel J. Olsen, Bainan Xia, Daniel Livengood, Victoria Hunt, Benjamin Rouillé d'Orfeuil, Daniel Muldrew, Merrielle Ondreicka, Megan Bettilyon, "U.S. Test System with High Spatial and Temporal Resolution for Renewable Integration Studies," 2020 IEEE PES General Meeting, Montreal, Canada, 2020. <strong>Dataset version history</strong> 0.1, January 31, 2020: initial data upload. 0.2.0, March 10, 2020: addition of Tabular Data Package metadata, modifications to cost curves and transmission capacities aimed at more closely matching optimization results to historical data. 0.2.1, March 25, 2020: [erroneous upload] 0.2.2, March 26, 2020: [erroneous upload] 0.2.3, March 31, 2020: corrected a bug in the wind profile generation process which was pulling the wrong locations for wind farms outside the Western Interconnection. 0.2.4, April 15, 2020: added ramp rate limits to fossil fuel generators. 0.3.0, June 23, 2020: Scaling cost curves to more produce LMPs which are more reflective of historical market prices, updating the set of back-to-back HVDC converter stations to be more reflective of current capacities/locations, miscellaneous data fixes to a few erroneous cost curve and heat rate curve parameters. 0.4.0, January 19, 2021: updated the base grid to include generators added in the years 2017-2019, added hypothetical offshore wind generators and power profiles at 1 MW capacities, added a .mat file representing the 'base' grid for use with REISE.jl, added several sets of input files which simulate the 'current' (2020) grid, as well as potential future grids for the year 2030. 0.4.1, February 3, 2021: corrected malformed .mat files
DOI: 10.5281/zenodo.4499040
title: ritwik1111/MHW: notebook releases

description: Jupyter notebooks and data for calculating MHW charateristics from SST datasets.
DOI: 10.5281/zenodo.4500803
title: data

description: one test
DOI: 10.5281/zenodo.4500802
title: data

description: one test
DOI: 10.25403/upresearchdata.13311722
title: Exploring career sponsorship as a strategic tool to advance women into leadership roles in corporate South Africa

description: Qualitative research data on investigating career sponsorship as a way of advancing women into leadership roles in South African corporates.Files attached are interview recordings and transcripts. The interview recordings are stored as audio files M4A.
DOI: 10.25403/upresearchdata.13311722.v1
title: Exploring career sponsorship as a strategic tool to advance women into leadership roles in corporate South Africa

description: Qualitative research data on investigating career sponsorship as a way of advancing women into leadership roles in South African corporates.Files attached are interview recordings and transcripts. The interview recordings are stored as audio files M4A.
DOI: 10.14457/tu.the.2019.1135
title: การเปิดรับสื่อและทัศนคติต่อบริการ food delivery ของกลุ่ม generation Y ในภาวะวิกฤตโควิด 19

description: การวิจัยนี้จัดทำขึ้นเพื่อศึกษาการเปิดรับสื่อ ทัศนคติ พฤติกรรม และแนวโน้มพฤติกรรมการใช้บริการ Food Delivery ของกลุ่ม Generation Y ในภาวะวิกฤตโควิด 19 รวมถึงศึกษาความสัมพันธ์ระหว่างการเปิดรับสื่อเกี่ยวกับฟู้ด ดิลิเวอรี (Food Delivery) กับทัศนคติต่อบริการ ฟู้ด ดิลิเวอรี ความสัมพันธ์ระหว่างทัศนคติต่อบริการ ฟู้ด ดิลิเวอรี กับพฤติกรรมการใช้บริการ ฟู้ด ดิลิเวอรี และความสัมพันธ์ระหว่างทัศนคติต่อบริการฟู้ด ดิลิเวอรี กับแนวโน้มพฤติกรรมการใช้บริการฟู้ด ดิลิเวอรี การวิจัยครั้งนี้เป็นการวิจัยเชิงปริมาณโดยเก็บข้อมูลกับกลุ่มเจเนอเรชัน วาย (Generation Y) ซึ่งเกิดในช่วงปี พ.ศ. 2525 - 2544 ที่เคยใช้บริการฟู้ด ดิลิเวอรี มาอย่างน้อย 1 ครั้ง ในช่วงระหว่างเดือนมกราคม พ.ศ. 2563 - มิถุนายน พ.ศ. 2563 จำนวน 300 คน ผลการวิจัยพบว่า กลุ่มตัวอย่างมีความบ่อยครั้งในการเปิดรับสื่อเกี่ยวกับฟู้ด ดิลิเวอรี ในภาวะวิกฤตโควิด 19 มีค่าเฉลี่ยอยู่ในระดับมาก ส่วนใหญ่เปิดรับจากสื่อใหม่ (New Media) คือ สื่ออินเทอร์เน็ต (Internet Media) เช่น เว็บไซต์ต่าง ๆ อีเมล ฯลฯ และสื่อสังคม (Social Media) เช่น บล็อก เครือข่ายสังคมออนไลน์ (เฟซบุ๊ก ยูทูป และ อินสตาแกรม) โดยเปิดรับสื่อในเรื่องราคาค่าบริการมากที่สุด รองลงมา คือ ข้อมูลเกี่ยวกับผลิตภัณฑ์ ส่วนใหญ่มีทัศนคติเชิงบวกต่อบริการฟู้ด ดิลิเวอรี ในภาวะวิกฤตโควิด 19 และเมื่อพิจารณารายด้าน พบว่า กลุ่มตัวอย่างมีระดับความรู้สึก/ทัศนคติ ในด้านช่องทางจัดจำหน่าย (Place) ดีที่สุด รองลงมา คือ ด้านผลิตภัณฑ์ (Product) โดยมีความถี่ในการใช้บริการสั่งอาหารแบบฟู้ด ดิลิเวอรี ในภาวะวิกฤตโควิด 19 โดยเฉลี่ย 3.74 ครั้ง/สัปดาห์ และใช้บริการผ่านแอปพลิเคชันแกร็บฟู้ด (GrabFood) มากที่สุด รองลงมา คือ ไลน์แมน (LINE MAN) ใช้โทรศัพท์มือถือเป็นเครื่องมือหลักในการสั่งอาหาร มีพฤติกรรมในการสั่งอาหารแบบดิลิเวอรีในภาวะวิกฤตโควิด 19 บ่อยครั้งกว่าเมื่อเทียบกับช่วงภาวะปกติ มีค่าใช้จ่ายโดยเฉลี่ยต่อครั้ง จำนวน 101 – 300 บาท ประเภทอาหารที่สั่งมากที่สุด คือ อาหารฟาสต์ฟู้ด ส่วนใหญ่มีแนวโน้มพฤติกรรมใช้บริการฟู้ด ดิลิเวอรีในระดับมาก นอกจากนี้ยังพบว่าการเปิดรับสื่อเกี่ยวกับฟู้ด ดิลิเวอรี มีความสัมพันธ์กับทัศนคติต่อบริการฟู้ด ดิลิเวอรี ในทุกด้าน โดยเป็นความสัมพันธ์ทางบวก และเมื่อพิจารณาความสัมพันธ์รายด้าน พบว่า มีความสัมพันธ์ในด้านการส่งเสริมการตลาดสูงที่สุด ทั้งยังพบว่าทัศนคติต่อบริการฟู้ด ดิลิเวอรี ไม่มีความสัมพันธ์กับพฤติกรรมการใช้บริการฟู้ด ดิลิเวอรี ทุกด้าน แต่ทัศนคติต่อบริการฟู้ด ดิลิเวอรี มีความสัมพันธ์กับแนวโน้มพฤติกรรมการใช้บริการฟู้ด ดิลิเวอรี ทุกด้าน โดยเป็นความสัมพันธ์ทางบวก และเมื่อพิจารณาความสัมพันธ์รายด้าน พบว่า มีความสัมพันธ์ในด้านผลิตภัณฑ์สูงที่สุด
DOI: 10.14457/tu.the.2019.1136
title: การเปิดรับสื่อ ทัศนคติ และพฤติกรรมการมีส่วนร่วมต่อกิจกรรมความรับผิดชอบต่อสังคม (CSR) ของบริษัท โกลว์ พลังงาน จำกัด (มหาชน) ภายใต้กลุ่มจีพีเอสซี

description: การวิจัยครั้งนี้มีวัตถุประสงค์เพื่อศึกษาการเปิดรับสื่อ ทัศนคติ และพฤติกรรมการมีส่วนร่วมต่อกิจกรรมความรับผิดชอบต่อต่อสังคม (CSR) ของบริษัท โกลว์ พลังงาน จำกัด (มหาชน) ภายใต้ กลุ่มจีพีเอสซี รวมทั้งศึกษาความสัมพันธ์ระหว่างการเปิดรับสื่อ ทัศนคติ พฤติกรรมการมีส่วนร่วม โดยวิธีการวิจัยเชิงสำรวจด้วยแบบสอบถามเพื่อเป็นเครื่องมือในการเก็บข้อมูลจากประชาชนที่มีอายุตั้งแต่ 18 ปีขึ้นไปและเคยเข้าร่วมกิจกรรมความรับผิดชอบต่อสังคม (CSR) บริษัท โกลว์ พลังงาน จำกัด (มหาชน) อย่างน้อย 1 โครงการ อาศัยอยู่ในพื้นที่มาบตาพุดและบ้านฉาง จังหวัดระยอง จำนวน 300 คน การวิเคราะห์ข้อมูลใช้ค่าร้อยละ ค่าเฉลี่ย และค่าสัมประสิทธิ์แบบเพียร์สัน เพื่อทดสอบความสัมพันธ์ระหว่างตัวแปร ผลการวิจัยพบว่า กลุ่มตัวอย่างส่วนใหญ่เป็นเพศชายร้อยละ 50.7 อยู่ในช่วงอายุ 24-35 ปี ร้อยละ 36.3 มีระดับการศึกษาปริญญาตรี คิดเป็นร้อยละ 35.7 อาชีพรับจ้างทั่วไป คิดเป็นร้อยละ 24.0 และมีรายได้ส่วนตัวต่อเดือน 10,001-20,000 บาท คิดเป็นร้อยละ 37.7 ส่วนใหญ่มีการเปิดรับสื่อเกี่ยวกับโครงการความรับผิดชอบต่อสังคม (CSR) ในระดับมาก โดยมีการเปิดรับผ่านสื่อท้องถิ่น เช่น วิทยุชุมชน หนังสือพิมพ์ชุมชน เสียงตามสาย ป้ายประชาสัมพันธ์ มากที่สุด ด้านทัศนคติที่มีต่อกิจกรรมความรับผิดชอบต่อสังคม (CSR) กลุ่มตัวอย่างมีทัศนคติเชิงบวก โดยมีทัศนคติในด้านการพัฒนาคุณภาพชีวิต ในประเด็นโครงการด้านการพัฒนาคุณภาพชีวิตฯ มีส่วนช่วยทำให้ชุมชนมีอาชีพและรายได้เพิ่มขึ้นสูงที่สุด พฤติกรรมการมีส่วนร่วมในกิจกรรมความรับผิดชอบต่อสังคม (CSR) จัดอยู่ในระดับการมีส่วนร่วมมาก โดยมีส่วนร่วมในประเด็น การดำเนินการ มีส่วนร่วมในกระบวนการทำโครงการ ช่วยลงมือปฏิบัติ เป็นอาสาสมัคร หรือมีส่วนเข้าร่วมในการอบรมเสริมทักษะในโครงการต่าง ๆ มากที่สุด ส่วนใหญ่มีความตั้งใจมีส่วนร่วมในกิจกรรมความรับผิดชอบต่อสังคม (CSR) ในระดับมากที่สุด นอกจากนี้ยังพบว่า การเปิดรับข่าวสารเกี่ยวกับกิจกรรมความรับผิดชอบต่อสังคม มีความสัมพันธ์กับทัศนคติที่มีต่อกิจกรรมความรับผิดชอบต่อสังคมของบริษัท โกลว์ พลังงาน จำกัด (มหาชน) ทัศนคติที่มีต่อกิจกรรมความรับผิดชอบต่อสังคม มีความสัมพันธ์กับการมีส่วนร่วมกิจกรรมความรับผิดชอบต่อสังคมของบริษัท โกลว์ พลังงาน จำกัด (มหาชน) อีกทั้งทัศนคติที่มีต่อกิจกรรมความรับผิดชอบต่อสังคม มีความสัมพันธ์กับแนวโน้มพฤติกรรมการมีส่วนร่วมกิจกรรมความรับผิดชอบต่อสังคมของบริษัท โกลว์ พลังงาน จำกัด (มหาชน)
DOI: 10.14457/tu.the.2019.1137
title: พิพิธภัณฑ์ในฐานะแหล่งการเรียนรู้ของประชาชน: กรณีศึกษาการเปิดรับสื่อ การรับรู้และทัศนคติของกลุ่มมิลเลนเนียลที่มีต่อพิพิธภัณฑ์ธนาคารแห่งประเทศไทย

description: การวิจัยเชิงสำรวจนี้มีวัตถุประสงค์เพื่อศึกษาความสัมพันธ์ระหว่างการเปิดรับสื่อกับการรับรู้ที่มีต่อพิพิธภัณฑ์ธนาคารแห่งประเทศไทย เพื่อศึกษาความสัมพันธ์ระหว่างการเปิดรับสื่อกับทัศนคติต่อส่วนประสมทางการตลาดบริการของพิพิธภัณฑ์ธนาคารแห่งประเทศไทย รวมทั้งเพื่อศึกษาความสัมพันธ์ระหว่างทัศนคติต่อส่วนประสมทางการตลาดบริการกับพฤติกรรมการใช้บริการพิพิธภัณฑ์ธนาคารแห่งประเทศไทย และเพื่อศึกษาความสัมพันธ์ระหว่างทัศนคติต่อส่วนประสมทางการตลาดบริการกับแนวโน้มพฤติกรรมการใช้บริการพิพิธภัณฑ์ธนาคารแห่งประเทศไทย ประชากร คือ กลุ่มมิลเลนเนียลที่เคยใช้บริการเข้าชมพิพิธภัณฑ์ธนาคารแห่งประเทศไทย ขนาดตัวอย่าง 400 คน ใช้วิธีการเลือกแบบอาสาสมัคร ผลการวิจัย พบว่า การเปิดรับสื่อมีความสัมพันธ์ทางบวกกับการรับรู้ที่มีต่อพิพิธภัณฑ์ธนาคารแห่งประเทศไทย และพบว่า การเปิดรับสื่อมีความสัมพันธ์ทางบวกกับทัศนคติต่อส่วนประสมทางการตลาดบริการของพิพิธภัณฑ์ธนาคารแห่งประเทศไทย อย่างไรก็ตาม พบว่า ทัศนคติต่อส่วนประสมทางการตลาดบริการไม่มีความสัมพันธ์กับพฤติกรรมการใช้บริการพิพิธภัณฑ์ธนาคารแห่งประเทศไทย รวมทั้ง พบว่าทัศนคติต่อส่วนประสมทางการตลาดบริการมีความสัมพันธ์ทางบวกกับแนวโน้มพฤติกรรมการใช้บริการพิพิธภัณฑ์ธนาคารแห่งประเทศไทย